
2024 PA DRECHA CAMINDA CU 
ASFALTO 


Parlamentario Shailiny Tromp-Lee na Marisol Tromp: 


BO SA MIHOR DUS STOP DI MANIPULA 


PA LOKE TA TRATA FONDO PA DRECHA 
OF MANTENE CARETERANAN 


ATA, APA, MONUMENTEN BUREAU 
Y DOW PA E PROYECTO DI EX 
EDIFICIO DI DOW 


PAG. 2 


SC AË 


DIAHUEBS 8 FEBRUARI 2024 


Parlamentario Shailiny Tromp-Lee na Marisol Tromp: 


BO SA MIHOR DUS STOP DI MANIPULA PA LOKE TA 
TRATA FONDO PA DRECHA OF MANTENE CARETERANAN 


Nos por a tuma nota di 
cuestionamento door di 
Fraccion di MAS pa loke 
ta trata suma presupuesta 
pa asfalta caminda. Nan a 
haci un serie di pregunta 
al respecto cual a ser 
contesta debidamente door 
di Gobierno. Cu Marisol 
Tromp ta haya straño e 
presupuesto chikito cu a 
reserva pa asfalta caminda 
den 2024 ta remarcabel. 
Alabes ta remarcabel e 
relacion cu kier trece entre 
e suma cu ta keda genera 
mediante impuesto di 
vehiculo y e suma cu ta 
keda aloca pa drecha of 
mantene careteranan. Ta 


unlastimacuMarisolcutur 
su añanan di experiencia 
como parlamentario y 
minister di Infrastructura 
ta cuestiona e situacion 
mientras e sa mihor. 


Na prome lugar impuesto 
di vehiculo no ta un 
"bestemmingsheffing", 
esta cu loke ta keda genera 
na entrada mediante 
e impuesto aki no ta 
destina specificamente 
pa cubri gasto di of 
inversion den algo 
specificio. Marisol Tromp 
sa esaki di experiencia 
y toch kier malinforma 
of uza e informacion 


incorectamente pa 
influencia y manipula 
opinion publico. Alabes 
ta bon pa informa pueblo 
kico tabata e suma cu 
añanan anterior a keda 
presupuesta pa cubri 
gastonan di caretera. Na 
2015, tempo di bonansa 
y Marisol sosteniendo e 
Gobierno di AVP e tempo 
ey, e suma presupuesta 
tabata 3,5 miyon, na 2016: 
3 miyon, na 2017: 5 miyon, 
na 2018: 6 miyon, 2019: 
5 miyon, 2020: 5 miyon, 
2021: O, 2022: 4.2 miyon, 
2023 3.5 miyon y pa 2024: 
10.4 miyon. 

Durante tratamento di 


presupuesto di DOW, 
Minister President Evelyn 
Wever-Croes a duna 
splicacion amplio di e 


punto aki. Gobierno a 
splica un biaha mas cu 
door di e situacion di 
pandemia y nos finansas, 
prioridad a keda poni riba 
otro aspecto cu ta bon 
conoci pa nos tur, manera 


siguridad, salubridad y 
bienestar general di nos 
hende y famianan. 

Poco poco nos ta 


recuperando y por hisa 
e suma cu ta inverti den 
nos careteranan. Cual na 
ningun momento a keda 
sin subraya e necesidad 
di esaki pero mirando 
nos circumstancia mester 
a pone prioridad otro 
caminda. 


MINISTER ARENDS A TENE “KICK-OF MEETING” CU 
DIRECTIE LUCHTVAART 


Dialuna 5 februari 2024, 
Minister responsabel 
pa transporte, Sr. Ursell 
Arends, a tene 

un encuentro cu 
empleadonan di Directie 
Luchtvaart Aruba. 
Proposito di e encuentro 
aki ta pa informa 
empleadonan tocante e 
decision di Gobierno pa 
converti Directie 


Luchtvaart den 
un organizacion 
financieramente 
autonomo, pa duna 
informacion 


tocante e proceso cu lo 
wordo sigui, y pa contesta 
preguntanan. 


Durante e “kick-off 
meeting?” aki, Minister 
Arends a elabora riba e 
motibonan cu a yega 


na e decision aki, cu a 


wordo tuma na 2019 
caba, pero nunca a wordo 
implementa. 

Motibo principal ta 
pa fortifica Directie 
Luchtvaart como 


organizacion, pa asina e 
por 

cumpli na un miho 
manera y na un manera 
mas duradero cu tur su 
tareanan, 
responsabilidadnan y 
tambe cu e rekisitonan 
di Organisacion 
Internacional di Aviacion 
Civil (ICAO) como tambe 
otro organisacionnan 
manera FAA. 


E proceso di transicion 
lo wordo guia door di un 
stuurgroep nombra pa 
Minister, cu 


entre otro representante di 
Ministerio di Transporte, 


Directie Luchtvaart, 
DWJZ, Directie 
Financieen, 

sindicato. E stuurgroep 
aki lo institui diferente 
werkgroep y lo tin como 
prome tarea pa entrega un 
“stappenplan” pa minister 


DRH, y 


dentro di 4 siman. 
Minister Arends a enfatisa 
cu lo asegura un proceso 


transparente, unda lo 
duna e 
coleganan di Directie 


Luchtvaart un update cada 
luna. 


Cue projecto akilo fortifica 


Directie Luchtvaart, cu ta 
e stakeholder principal di 
aviación 

na Aruba, responsabel pa 
e maneho y supervision 
di henter e ecosistema di 
aviacion na 

Aruba, cu ta di suma 
importancia pa nos 
turismo y nos economia. 

Dialuna mainta Minister 


di Turismo y Salud 
Publico sr. Dangui Oduber 
conhuntamente cu 
Director di Aruba Ports 
Authority (APA) sr. Marc 
Figaroa, CEO di Aruba 
Tourism Authority (ATA) 
sra. Ronella Croes y tambe 
e representante di DOW 
y Monumenten Bureau 
Aruba, sr. Raul Gei, a 
bini hunto pa un “kick off 
meeting" pa e proyecto 
di ex-DOW cu lo inicia 
pronto. 

E proyecto pa e edificio 
di ex-DOW ta un proyecto 
di renobacion. E edificio 
aki cu ya caba tin 16 aña 
bandona, ta un  bista 
menos agradabel pa nos 
bishitantenan cu ta baha 
for di crucero. 

Pronto, Aruba lo mira 
desaroyonan di e proyecto 
di Port City y esaki tin 
como plan tambe cu e 
oficinanan existente di APA 
(tegenover di Yrausquin & 
Sons) lo mester muda bay 

Minister Dangui Oduber 


MINISTER DI TURISMO A REUNI CU ATA, APA, 
MONUMENTEN BUREAU Y DOW PA E PROYECTO DI EX 
EDIFICIO DI DOW 


den e edificio renoba di 
ex-DOW. Como esaki ta 
un edificio basta grandi ta 
bay comparti e edificio di 
manera cu e piso 2 ta bira 
oficinanan di APA. 

Aruba Tourism Authority 
(ATA) ta bay huur piso 1 di 
e edificio y lo bay converti 
e piso aki den un Visitor 
Information Center (VIC) 
pa brinda informacion 
na nos  bishitantenan. 
E VIC lo brinda tur 
informacion di kiko tur 
tin di haci na Aruba, kiko 
ta tur e actividadnan, nos 
miho beachnan, lista di 
restaurantnan y kiko tur 
nos tin pa ofrece, nightlife, 
transporte y mucho mas. E 
lo sirbi como un guia pa e 
turista asina cu e baha di e 
barco cruero. 

Minister Dangui Oduber 
su vision y maneho den 
turismo ta basa riba 
keda haci inversionnan 
continuo den producto 
Aruba. Aruba ta un bon 
producto y di calidad. 


771 TE, Cen HIGIDIEI Een 


Jaaa 


i E: 


Pero pa mantene nos mes 
competitivo e ta di vital 
importancia pa keda haci 
inversionan continuo den 
nos producto y esey ta 
locual cu ta wordo haci 
tambe cu e proyecto aki. 

* Ministerio di Turismo y 
Salud Publico + 


vom a aa 


m= Det DOW geboue de 
Pacrüentooatioor 2 


~ Bestaande Gevels. 


Minister Oduber a 
demostra di tin un vision 
cla di proyectonan cu lo 
beneficia nos turismo 
y nos pais Aruba y 
renobando e ex-edificio di 
DOW lo tin un potencial 
grandi pa nos turismo 


d 


: : dii. 


crucero. Finalmente un 
danki na APA, ATA, DOW 
y Monumenten Bureau 
Aruba pa hunto realisa un 
proyecto cu lo ta un hoya 
den e centro di Oranjestad 
cu nos tur por ta orguyoso 
di dje. 

MINISTER ENDY CROES A PRESENCIA E DI 45 JUMP UP 
ESCOLAR DEN E BARIO DI SANTA CRUZ 


Diabierna atardi, Minister 


diseis (6) scola participa na 


Publico presente por a 
disfruta di e jump up 
yena cu creatividad y hopi 
ambiente. Minister Endy 
Croes ta felicita Colegio 
Laura Wernet — Paskel cu 
nan 45 Jump Up Escolar. 
Tambe, mandatario di 
Ensefiansa y Deporte ta 
manda palabra di pabien 
na tur alumno, maestro 
y mayor di e scolnan cu 
a participa den e exitoso 
jump up. Por ultimo, 
Minister Endy Croes ta 
gradici e scolnan, comision 
organisado, boluntario y 
tur esnan cu a contribui pa 
haci e parada aki posibel. 


Danki pa  engrandece 
Aruba su Carnaval 70. 


Endy Croes a presencia 
e di 45 Jump Up Escolar 
organisa pa Colegio Laura 
Wernet-Paskel. E jump up 
a sali for di parkeerplaats 
di Colegio Laura Wernet- 
Paskel, pasa den e cayanan 
di Santa Cruz y finalisa na 
veld di Sportboys. Un total 


e parada aki esta, Curason 
Contento Peuterschool, 
Sint Jan Kleuterschool, 
Colegio Laura — Wernet 
Paskel, De Schakel, 
Cacique  Macuarima y 
Colegio San Hose. Tabata 
reina un bon ambiente y 
e alumnonan tabata gosa. 


Minister Endy Croes 
ta desea Aruba un 
dushi temporada di 


Carnaval 70. Ban celebr'e 
onscientemente! 


pr 


O 

PLANTA DI PROCESA AWA DI BUBALI PLAS LO PASA AWOR 
PA UTILITIES CU SU 16 EMPLEADONAN 


Diaranson mainta den reunion di parlamento, 
Gobierno di Aruba por medio di minister di 
inftrastructura, Sra. Wever Croes a bisa cu e 
planta di procesa awa preto, esta conoci como 
Bubali Plas lo pasa for di DOW y lo bay cay bao 
di Utilities NV. 


E traspaso aki tin di haci cu varios factornan 
pa asina por independisa e planta aki y pa asina 
por logra e inversionnan necesario pa drecha e 
situacion. 

E traspaso ta trata tambe di 16 persona di cual 
mayoria lo bay over bao di Utilities y algun ( 3x) 


a dicidi di kier keda Gobierno. 


Cu e planta aki bao maneho di Utilities, e 
portanan ta habri pa asina por bay drecha, 
inverti y asina mehora e proceso di awa preto. 


QUIET NO 

Cerando e temporada di mucha y hoben pa Carnaval 70 


MINISTER DI CULTURA TABATA PRESENTE NA 
KIMAMENTO DI MOMITO 


Diadomingo cu a pasa, den 
Carnival Village na San 
Nicolaas, a tuma luga e 
kimamento di Momito di 
Carnaval 70. Esaki ta un 
tradicion cu ta marca e fin 
di e temporada di Carnaval 
pa nos muchanan y 
hobennan. 


Minister Maduro encarga 
cu Cultura tabata presente 
pa asina compaña SMAC 
y e monarcanan Infantil 
y Hubenil pa bisa ayo na 
Carnaval 70, despues di un 
temporada exitoso tras di 
lomba. Durante e anochi 
aki, SMAC a otorga un 
reconocimento bon mereci 
na Janine Rodriguez di 
Slachtofferhulp pa e bunita 
trabou cu e ta eherciendo 
pa nos Pais. Despues di 
esaki, a sigui pa scucha e 
testament di Momito lesa 
pa e Prins y Panchonan, 
caminda cu varios punto 
a resalta, entre otro cu 
Momito ta haya cu e 
parada di mucha tabata 
uno luhoso, yena cu hopi 
fantasia pero tambe den 
mesun rosea a indica di 
tabata tristo di mira hopi 


mucha chikito laat riba 
caya y hopi tambe sin usa 
earplugs. E mandatario 
ta pidi pueblo di Aruba 
pa ta mas consciente y pa 
hunto nos ban proteha nos 
muchanan cu ta e futuro 
di mayan. Finalmente, 
despues di a lesa e 
testament a bay over pa 
kima e Momito cu a marca 
fin di e temporada aki pa 
nos muchanan. 


“Cultura bo tin cu bib'e 
y bo participacion ta 
engrandece’ tabata 
palabra di e mandatario 
na final di e evento aki. 
Minister Maduro, den 
nomber di Gobierno di 
Aruba, ta gradici SMAC, 
tur grupo di carnaval 
y specialmente nos 


muchanan pa un Parada di 
Mucha sumamente bunita 
y exitoso. 

LOTTO TA INTRODUCI MULTI-X ARIBA BIG 4 TAMBE! 


Diahuebs 8 di februari 2024, Lotto, 
E Loteria di Aruba, ta contento di 
por anuncia cu desde diabierna 9 di 


februari e tan gusta Multi-X tambe 
ta obtenibel cu e wega di Big 4! 
Multi-X ta duna bo e oportunidad 
pa multiplica bo premio te cu cinco 
biaha! 

Abo ta cla pa multiplica bo premio 


awo tambe cu Big 4? Big 4 ta un 
wega di 4 cifra for di O — 9, cu 
sorteo di merdia y anochi, pues 
ta invita pueblo di Aruba pa pasa 
cumpra nan ticket pa e sorteo di 
diabierna merdia of anochi. Bet 
ta cuminsa desde 0.50 te cu 35 
florin (35 pida) y e prome premio 
di Big 4 ta 5.000 florin. Multi-X ta 
duna bo e oportunidad di gana bo 
premio di Big 4 mas un extra chens, 
multiplica bo premio di Big 4 te cu 
dobel, tripel of cinco biaha mas. 
'Multi-X' a wordo introduci cu e 
wega di Lucky 3 cu ta un wega di 3 
cifra, despues cu Multi-X a haya un 
gran aceptacion, a introduci'e ariba 
e wega di Catochi y awo ta introduci 
Multi-X ariba Big 4 tambe, dunando 
bo e chens pa multiplica bo premio! 
Con pa hunga? 


Bo ta cuminsa na cumpra bo Big 4 


cerca bo rebendedo di Lotto preferi 
of bishita Lotto Online. Bo ta scohe 
bo 4 cifranan for di o — 9 mas bo 
suma di bet, y pidi bo rebendedo pa 
agrega e Multi-X na bo compra di 
Big 4, cual lo bira e mesun suma cu 
bo a bet pa Big 4. Si bo a cumpra 
1 florin na Big 4 y bo a agrega 
Multi-X, automaticamente Multi-X 
lo costa 1 florin tambe y bo ticket lo 
costa total di 2 florin. 

Durante sorteo di Multi-X si e bala 
FP sali, bo ta gana e premio di Big 
4 y bo ta haya un chens extra pa e 
siguiente sorteo di e mesun orario. 
Si bo gana e prome premio y si sali e 
bala X2, bota gana dobel di e prome 
premio di Big 4 cu lo bira 10.000 
florin (5.000 x2), si sali un bala X3 
e prome premio ta bira tripel cu lo 
bira 15.000 florin (5.000 x3), anto 
si sali X5 e ta bira cinco biaha mas 
y bo a gana 25.000 florin como 


Minister Glenbert Croes: 


MINISTERIO DI INTEGRACION HUNTO CU ASOCIACION DI 


CUERPO CONSULAR DI ARUBA 


prome premio (5.000 x5). Y asina 
ta conta pa ora bo hunga 3 cifra 
tambe di Big 4. 

Busca bo Big 4 y multiplica bo 
premio cu Multi-X, multiplicando 
bo suerte den 2024! Sintonisa na e 
sorteo cu ta pasa tur dia 2:30pm y 
7.45pm, y diadomingo 2:00pm. 


Lotto, E Loteria di Aruba tin 
diferente wega, Catochi, Big 4, 
1-OFF, Zodiac, Wega di Number di 
Korsou di Lotto, Lucky 3, Multi-X, 
Lotto di Dia, Lotto 5, Mini Mega cu 
su Mega Plus y e diferente weganan 
di Raspa y Gana y Instacash. 
Cumprando Lotto bo ta contribui 
na deporte riba nos isla. E meta ta 
pa organisa loteria, cambia bida di 
su hungadonan y na mes momento 
inverti den deporte local pa medio 
di donacionnan na e comision di 
subsidio. 


LO CREA UN PLATAFORMA DI GUIA Y ASISTENCIA PA E 
CIUDADANONAN STRANHERO 


"Aruba ta un solo pueblo, y Ministerio di Integracion cu ACCA lo traha hunto pa Aruba" 


- Diamars mainta, Minister di 
Integracion Glenbert Croes hunto 
cu su conseheronan huridico tabata 
presente na un presentacion di e 
Asociacion di Cuerpo Consular na 
Aruba. E presentacion aki, presenta 
pa sra Solangel, a wordo yama, e 
proyecto aliansa, y a enfoca riba e 
posibilidad, pa tur e consuladonan 
na Aruba y esnan den Caribe 
Hulandes, traha hunto cu Ministerio 
diIntegracion, pa crea un plataforma 
di conseho, guia, asistencia, y apoyo 
na e henter e comunidad stranhero 
cu ta biba na Aruba. 


Un di e preocupacionnan cu a wordo 
treci dilanti, ta e echo cu tin hopi 
ciudadano stranhero na Aruba cu 
ta wordo mal conseha, of ta wordo 
kita placa pa asina por tramita 


nan docmentonan pa permiso. Pa 
evita e casonan aki den futuro, 
kier bin cu un plataforma, na unda 
ministerio di integracion hunto cu e 
consuladonanlotraha hunto paasina 
conseha, guia, y duna asistencia na e 
ciudadanonan stranhero aki, pa na 
un manera legal y sin problema por 
yega na nan permiso. A traves di e 
trayecto di integracion responsabel 
cu tin, y e necesidad riba mercado 
laboral pa trahadonan, lo duna 
preferencia na tur local prome y na 
tur cuidadano stranhero cu a drenta 
Aruba legalmente. 

Mirando tur e proyectonan, pa loke 
ta e zona di refineria, cu lo bay bin, 
lo bay tin e necesidad di trahadonan 
responsabel y di bon boluntad. E 
ciudadanonan stranhero cu a yega 
Aruba di un manera responsabel 


y legal, y cu tin respet pa e pida 
baranca aki, ta loke e mercado 
laboral mester, y pa e motibo aki, 
Aruba ta dispuesto pa brinda nan 
e oportunidad pa labora akinan, y 
asina forma hunto cu nan famia, un 
miho bida na Aruba. 

"Mi ta gradici e consuladonan pa 
nan iniciativa pa bin cu e plataforma 
di aliansa aki, paso ta solamente 
trahando hunto y uni, nos por 
sigura un servicio humano y husto 


la. 


pa e comunidad stranhero, cu tin e 
deseo di bin forma un hogar aki na 
Aruba. Aruba ta nos tur, Aruba ta un 


solo pueblo. Manera nos libertador 
Betico Croes a bisa, "Arubiano no ta 
solamente esun cu a nace na Aruba, 
sino tur esnan cu a bin pa aporta 
na progreso y bienestar di nos isla". 
Aruba ta un solo pueblo y Ministerio 
di Integracion cu ACCA lo traha 
hunto pa Aruba" Minister Croes a 
expresa. 

PROMER MINISTER WEVER CROES A ALOCA 10.4 
MIYON DEN 2024 PA DRECHA CAMINDA CU ASFALTO 


Diaranson mainta, 
Promer Minister di Aruba 
a informa cu DOW lo 
dispone di un suma di 10.4 
miyon pa 2024 pa asina 
por drecha, renoba oftraha 
caminda na Aruba. 


"Engeneral e afia aki a 
aloca 10.4 miyon florin pa 
caretera" , Promer minister 
a bisa. 

Tambe tin 3 miyon pa 


mantencion di edificionan 
cu afianan anterior no por 
a tuma lugar. 

Comparando cu aña 
anterior, por bisa cu tabata 
aloca 3.5 miyon aña 
prime 4.2 miyon y na 2021 
tabata tin cero placa aloca 
debi na pandemia. Den 
comparacion awor tin 10.4 
miyon pa drecha caminda. 


debi 
por 


Ultimo 
na hopi 


tampon 
awacero 


>OXTAIL 

Lë ¿ »Curry chicken 


»Mochi pisca 
»Porkchop stoba 
»Chicken mushroom 


> Sopi galiña 


Ni 


FEN r. 


$i» MINIBOX 
y Curry chicken 


constata cu camindanan ta 
deteriora hopi liher. Cu e 
injeccion aki di 10.4 miyon 
florin, pueblo di Aruba lo 
bira testigo di un avansa 
grandi riba camindanan 
nobo. 


enfasis riba ` caminda 
di Franse Pas, cu ta 
sumamente importante, 
pero tambe caminda di 
Tanki Leendert pa Tanki 
Flip, como tambe varios 
otro camindanan cu ta 
hopi trafica, pero cu hopi 
lapi. Camindanan di tera 


— MENTAL SO DEEN Kai LOGIN 8 — 


tambe no por keda atras, 
unda sigur un cantidad di 
camindanan di tera lo por 
wordo asfalta. Mester tene 
cuenta si cu es renobacion 
aki lo bay yega poco poco 
na tur skina di Aruba, 
den siguiente añanan nos 
dilanti. 


COMPOSITE VENEERS 
* THE PERFECT WAY TO ENHANCE 


YOUR CARNIVAL LOOK 


JULY GARCIA 
OWNER 


FREE CONSULTATION 


n) 


+297 585 3255 

Dialuna ultimo, Prome 
Minister Evelyn Wever- 
Croes a  reuni cu 
representantenan di 
Departamento di Recurso 
Humano y a haya un 
presentacion di e prome 
conclusionnan di e estudio 
riba restructuracion di 
aparato gubernamental. 
Esaki ta un estudio cu lo 
tuma su tempo, y lo tin 


resultadonan importante 
pa Aruba. 

Gabinite Wever- 
Croes desde inicio di 


gobernacion, ta tumando 
pasonan pa haci e 
aparato gubernamental 
mas eficiente pa mehora 
mas ainda e servicio 
na ciudadanonan. Den 
e cuadro aki, tin dos 
proyecto grandi andando, 
restructuracion di œ 
aparato gubernamental y e 
proyecto di e-Government. 
Prome Minister a 
indica cu e trabounan 


2 DETENCION DEN 


Diaranson den oranan di madruga e 
Atraco Team (TBP) hunto cu team di 
Aresto a haci un entrada hudicial na 


Amandelstraat. 


Esaki ta relaciona cu e caso di atraco 
riba un dama cu tabata canando banda 
di Eagle Beach y na unda dado momento 
e lo wordo atraca y hinca. 


Den e accion di awe madruga tambe 
tabata presente K-9 Unit y Flex Team. 

A detene dos sospechoso den e caso aki. 
E sospechosonan nan ta di inicial 
S.C.T. naci na Aruba y M.F.L.S. naci na 
Colombia. No ta descarta cu lo por tin 
mas detencion den e dianan nos dilanti. 


Prome Minister Evelyn Wever-Croes: 


TRABOUNAN DI RESTRUCTURACION DI 
APARATO GUBERNAMENTAL TA BAYENDO BON 


di restructuracion di e 
aparato gubernamental, 
den cuadro di e plannan 
di reforma, Landspakket, 
a palabra cu Hulanda cu 
nan lo duna asistencia 
den esaki y Hulanda a 
'engaged' PriceWaterHouse 
Coopers pa haci estudio 
con por optimalisa e 
aparato gubernamental. 
Trabounan ya a 
cuminsa y a reuni cu tur 
departamento di Gobierno. 
E prome resultado a 
keda cla y dialuna ultimo 
Prome Minister a haya 
un presentacion pa 
Departamento di Recurso 
Humano di e resultado 
preeliminar di estudio aki. 


Prome Minister a remarca 
cu den e estudio a tene 
cuenta cu diferente tarea. 
Cua ta e tareanan cu segun 
ley e departamentonan 
mester haci y cua tareanan 
e departamentonan ta haci 
cu no ta cay segun ley. 


Tambe a pone atencion 
na e tareanan cu lo por 
wordo privatisa y cua ta e 
tareanan cu mester stop. 
Tambe den e estudio a 
conclui cua ta e tareanan 
cu mester wordo haci y 
no ta wordo haci y con pa 
structura esakinan miho 
posibel. 

E departamentaonan cu ta 
resorta bou di Ministerio 
di Asuntonan General 
y Infrastructura a pasa 
den e proceso aki y DRH 
hunto cu Prome Minister 
a repasa e conclusionnan 
di e estudio. A base di e 
conclusionnan aki, lo sigui 
cu e siguiente fase den cual 
lo bin cu proposicionnan 
concreto kico ta e tereanan 
cu lo por privatisa entre 
otro, pa asina restructura 
e aparato gubernamental y 
haci'e mas eficiente. 


"Na final di dia, e aparatao 
gubernamental mester ta 
mas eficiente, cu suficiente 


empleado cualifica y cu tur 
herment y ekipo pa duna 
e miho servicio posibel na 
ciudadanonan di Aruba. 


Esey ta nos compromiso y 
nos lo percura pa cumpli 
cu n'e", Prome Minister a 
duna di conoce. 


CASO DI EAGLE BEACH 


DIAHUEB 


FEBRUARI 2024 


SOHO. 

ARUBA TOURISM AUTHORITY A ESTRENA PROYECTO 
ESPECTACULAR DI STEELPAN DURANTE CARNAVAL 2024 


^A ricibi gran aceptacion di e comunidad carnavalesco durante e prome salida' 


Diasabra ultimo durante 
Grand Lighting Parade 
Oranjestad, Aruba Tourism 
Authority a desvela locual 
ta bira e proyecto di 'Aruba 
ta presenta The Invaders 
and  Steelpan History. 
Un proyecto di un gran 
magnitud y bunitesa cu lo 
ser admira durante Parada 
di Luz San Nicolaas, sigui 
pa Parada Grandi di San 
Nicolaas, y Parada Grandi 
di Oranjestad. 

E iniciativa remarcabel aki 
a conta cu participacion 
legendario di Aruba 
Invaders, e banda di 
steelpan di mas bieu y 
stima na Aruba. Cu un 
historia rico di mas cu 
70 aña, Aruba Invaders 
a sa di domina e arte di 
musica y a dedica nan mes 
pa pasa nan conocemento 
musical y herencia cultural 
di musica di steelpan na 
diferente generacion. 


E presentacion di e trailer 
di A.T.A. hunto cu Aruba 
Invaders tabata e punto 
di atencion riba e anochi 
magestral aki. Por a 
presencia mensahe general 
di A.T.A., un presentacion 
di videonan di carnaval di 
antes te cu awor, y tononan 
musical di steelpan mas 


emblematico di Aruba. E 
bunita colaboracion aki 
tabata un celebracion y un 
regalo na e comunidad di 
Aruba dedica na e legado 


cultural di Aruba su 
carnaval. 

Alabes, A.T.A. a pone 
disponibel un  Qr-Code 


riba e trailer cu ta brinda 
detayenan tocante e 
proyecto den su totalidad, 
historia, diferente video 
y musica di pasado te 
awor. Nos ta invita e 
comunidad pa scan 
esaki durante di parada 
of bishita https://www. 
aruba.com/us/our-island/ 
history-and-culture/ 
steelpan-history. 


Un invitacion ta ser extendi 
na e comunidad local y 
bishitante di e isla pa uni 
nan mes na e proyecto 
historico aki. Disfruta di e 
ritmo contagioso, captura 
momentonan inolvidabel, 
y bira parti di e legado 
carnavalesco cu lo keda 
resona den e cayanan 
vibrante di Aruba. 

Un danki special na Go 
Cultura Foundation y 
Elite Productions, y na e 
siguiente organisacionan 
pa cu nan contribucion 
y conocemento: 
Departamento Arubiana- 
Caribiana di Biblioteca 
Nacional di Aruba, Sra. 
Graciela Nedd-Cheng, 
Archivo Nacional di 
Aruba, Sra. Maybelline 
Arends-Croes, Rebecca 
Roos Productions, 
canal di YouTube: Roos 
Productions. 

Tocante Aruba Tourism 
Authority (A.T.A.) 


Desde 1 di januari 2011, 


Aruba Tourism Authority 
ta opera como un “Sui 
Generis. Un organizacion 
independiente den e esfera 
publico. Aruba Tourism 
Authority ta fungi como 


Destination Marketing 
and Management 
Organization (DMMOY y ta 
responsabel pa uni interes 
turistico entre socionan 
local y internacional, cu e 
proposito di coordina cu 
diferente di e socionan aki, 
mercadeo pa e destinacion, 
y desaroyo di e destinacion. 
Tocante Aruba Invaders 


Durante decada 40, bou 
guia di maestro Trinitario 
Leonard Turner, "The 
Invaders" a inicia un 
revolucion musical na 
Aruba, trahando melodia 
cu drum di Refineria 
di Lago. Na 1948, The 
Invaders a bira e prome 
orkesta di steel profesional 
di e isla. Pa despues 
Vincent Bacchus uni na 
1951 cu formación di "The 
All Stars Steel Band." Cu 
tempo, a surgi mas maestro 
manera Paul Connor 


cu ‘Caribbean Stars y 
Dennis Jones cu su mesun 
banda unico. Na 1952, 
Edgar Connor, e tocado di 
steelpan di mas hoben, a 
forma su banda y asina a 
stimula y profila bandanan 
di steelband cu ritmo y 
estilonan caracteristico. 
Awendia, Aruba Panman 
Foundation, encabeza pa 
Sr. Lee Connor di Aruba 
Invaders, ta preserva e 
legado pa continuacion di 
e tradicion hunto cu demas 
rumanan Connor. 

Miembro Independiente di Parlamento Rycond do Nascimento 


MEP ta cobarde pa combati 
corupcion 


Parlamentario 


indepen- 
diente Do Nascimento a 
tuma nota di e ponencia di 
sefior Ricky Hoek, cu par- 
tido 


MEP no ta corupto, paso- 
bra MEP ta trahando pro- 
activo pa caba cu corup- 


cion. E prueba, segun 
Hoek, ta 
cu MEP a bin cu tres ley di 


integridad. Do Nascimen- 
to su prome observacion ta 
cu casonan Tulipan, 

Kwihi y Anglo ta indica 
corupcion na e nivel di 
mas halto den MEP. Su 
di dos observacion ta cu 
MEP ta 

coautor di curupcion cri- 
oyo y na di tres luga, ley- 
nan no ta nifica nada, si 
hende no ta tene nan mes 
na 

ley. 

Segun Do Nascimento se- 
fior Hoek mester defende 
MEP, pasobra señora Eve- 
lyn Wever-Croes a faya cu 
transparencia den e caso 
di Besaril. Señora Evelyn 
a detecta iregularidadnan 
laat, el a tarda pa investiga 
y el a nenga di comparti e 
rapport di CAD cu Parla- 
mento. Esey no ta cuadra 
cu integridad. 

E parlamentario indepen- 
diente ta admiti alabes cu 
hopi critica contra MEP ta 
hancra den un perspectiva 


di corto plaso y ta de- 
mostra un speransa pa 
goberna cu AVP. Do Nasci- 
mento ta haya cu respon- 
sabilidad 

pa futuro ta rekeri un 
panorama amplio. Mester 
reconoce cu señora Evelyn 
mes a (1) pone CAD 
investiga Besaril, (2) a bay 
Ministerio Publico, y (3) 
a duna splicacion amplio 
den Parlamento encuanto 
e 

rapport. Esaki ta sefialnan 
cu gobierno no a lubida 
transparencia ni respon- 
sabilidad por completo. 
Segun Do Nascimento se- 
Dora Evelyn ta un santo 
compara cu sefior Mike 
Eman. Den afianan 2009- 
2017 

nunca Eman a worry cu 
advertencianan y tampoco 
el a laga CAD investiga ex- 
ministernan Croes, 
Sevinger, Oduber, Visser, 
Dowers of Hooijboer-Win- 
klaar. Patronahe politico a 
conoce afianan di 
bonansa, mientras 

AVP solamente tabatin in- 
teres pa investiga corup- 
cion cerca MEP. Tur hende 
por corda e caso di Eddie 
Briesen y di Endy Croes. 
Ora bo ta proteha friends, 
mientras bo ta persigui 
contrincante, bo ta alta- 
mente 


corupto. 

Toch MEP no ta combati 
corupcion den un forma 
efectivo. Do Nascimento 
ta splica cu MEP mas bien 
a 

stroba eliminacion di 
corupcion crioyo. Na 
prome luga señora Evelyn 
a crea un sentimento falso 
cue 

slogan “integridad, nace 
bo ta nace cu ne”. Esey 
a duna Mepistanan un 
arogancia cu automatica- 
mente 

nan ta integro, mientras 
tur Avpista ta corupto. 
Asina Mepistanan a haya 
briyo cu a conduci na ca- 
sonan 

Tulipan, Kwihi y Anglo. 
Ademas di esey, señora 
Evelyn a bay bagatelisa e 
problema, papiando di ap- 
pel 

putri y solucionnan fa- 
cilito: BIA lo siña ambten- 
aar basha abao riba otro y 
cada ken mester sinta riba 
su 

blaar. 

Si señora Evelyn ta hones- 
to y sincero den su deseo 
pa combati corupcion, e 
prome cos cu e mester haci 
ta reconoce publicamente 
cu desde 1986 AVP y MEP 
a institucionalisa corup- 
cion. Patronahe politico a 
penetra den tur skina di 
gobernacion, dunando 
hopi beneficio na AVP y 
MEP. Pa eradica corup- 
cion, 

mester bin un transforma- 
cion den nos cultura polit- 
ico. Esey no ta facil. Esaki 
ta hiba na e di dos cos cu 
señora Evelyn mester haci 
pa combati corupcion 
efectivamente. Mester 
splica pueblo cu Hulanda 
ta nos 


partner contra corupcion, 
en bes di busca pleito pu- 
blico cu staatssecretaris 
Van Huffelen. Señora Ev- 
elyn 

mester proyecta determi- 
nacion pa traha hunto cu 
Hulanda pa realisa un ad- 
ministracion financiero 


solido, pasobra bon gober- 
nacion financiero ta en- 
emigo di corupcion. Tant- 
en señora Evelyn keda 
bringa 

RAft, e mes ta preparando 
e cama pa e yiunan polit- 
ico di señor Mike. Mester 
duna maximo colabora- 
cion 

na Landspakket, pasobra 
Landspakket lo introduci 
proceduranan strak cu por 
elimina faboritismo 
politico y pone fin na e 
comercio cu ontheffing, 
cu permiso, cu opcion di 
tereno comercial y cu 
contractnan gubernamen- 
tal. Ta Landspakket por 
para nombramento politi- 


LEY CU TA LIMITA UZO 
DI PRODUCTONAN DI 


TABACO 


PROTEHANDO 


SALUD 


PUBLICO 


Ta prohibi pa bende of duna 
productonan di tabaco na 
personanan bou di 21 aña 


B ava enma Y 


co den Setar, RDA, WEB, 
Elmar y Utilities. Por ulti- 
mo Hulanda ta nos aliado 
den control penal y hand- 
having. Djis scucha con 
Paul, 

Benny y Otmar ta fomenta 
rabia contra Hulanda, pa- 
reu cu rabia contra polis, 
Landsrecherche, Ministe- 
rio 

Publico y Hues. 

P'esey parlamentario Do 
Nascimento ta yega na e 
conclusion cu MEP ainda 
no a demostra suficiente 
curashi pa combati corup- 
cion na nivel nacional ni 
den su mesun seno. Si nos 
kier un miho futuro pa nos 
yiunan, nos mester bira 
hopi mas efectivo den lu- 
cha contra mal goberna- 
cion y pesey nos mester 
traha 

hunto cu Hulanda pa ele- 
va gobernacion na Aruba. 
Tanten MEP no ta deal cu 
corupcion head on, mester 
conclui cu MEP ta co- 
barde. 

Un suplica pa resumi buelo directo 
entre Aruba y Venezuela 


Skirbi pa Clyde R. Harms 


Gobierno di Aruba a caba 
di anuncia cu nan ta ex- 
tende e ceramento di fron- 
tera cu Venezuela 

pa tres luna. Hopi hende 
ta puntra: PAKICO?!?!?! 
Un di e razonnan cu gobi- 
erno a duna afia pasa dia 
cu el a cera frontera entre 
Venezuela y Aruba 

tabata e miedo cu una bes 
cu un Venezolano pone pia 
riba Aruba e por pidi asilo 
y pa 

acuerdonan internacio- 
nal Aruba nos ta obliga di 
acepte como un refugiado. 
E decision di 

Gobierno di Aruba tabata 
corecto E TEMPO EY. E 
tempo ey Venezolanonan 
no tabatin mester di 

viza pa drenta Aruba y 


hopi Venezolano lo a haci 
uzo di e oportunidad pa 
pidi asilo na Aruba 
pagando solamente un 
pasashi di Punto Fijo pa 
Aruba. Ta hopi Venezola- 
no a perde nan bida 
tratando di bin Aruba cu e 
botonan cu a naufraga na 
costa di nos isla despues 
di a paga un 

cantidad di placa na e 
“coyotenan marino”. Si 
nan por a bin cu avion tur 
lo a bin bulando. 

E situacion no ta mescos 
mas. Awor ta existi un 
moda di controla e fluho 
di Venezolano pa 

Aruba. Desde prome di 
januari 2021 tur Venezo- 
lano mester tin un viza 
otorga pa consulado di 


Hulanda. E consul por 
determina kico ta e inten- 
cion di e Venezolano cu a 
pidi viza y asina evita 

un tsunami di Venezolano 
cu lo por bin busca asilo. 
Un otro opcion di e Vene- 
zolano ta pa busca un viza 
pa drenta Merca pasobra 
nos maneho di 

entrada mara cu acuer- 
donan cu paisnan di EU ta 
honra viza pa bay Merca. 
Pero, puntra bo mes, 

ta cuanto Venezolano cu 
un viza pa drenta Merca lo 
bin pidi asilo na Aruba? 
Adán Celis, e president di 
FEDECAMARAS VEN- 
EZUELA recientemente a 
declara na un periodista 
di Aruba: ...prohibición de 
vuelos por parte de Aru- 


ba perjudica el comercio. 
Economistanan ta 

calcula cu Aruba su eco- 
nomia a perde como $150 
miyon di entrada di tur- 
ismo pa aña, algo di 

$450 miyon desde cu a 
cera e frontera aereo. Nos 
pueblo Arubiano por a evi- 
ta un parti grandi 

di e aumentonan di im- 
puesto den e periodo ey. 
En cambio, na Corsow nan 
ta masha content cu nan 
experecia desde cu e fron- 
tera di nan cu 


Venezuela a habri atrobe. 
Frontera habri ta hopi bon 
pa nan economia, y no ta- 
batin 

consequencia negativo! 
Pakico Aruba no a haci 
mescos? En bes di extende 
e ceramento, pakico no a 
haci manera 

Corsow y habri e frontera 
pa yuda economia di pais 
Aruba y su pueblo. 

Mi ta suplica nos gobierno 
pa reconsidera nan deci- 
sion. 


TEMPO VALIDO TE DIAHUEBS 08 DI FEB- 


RUARI 2024, 18:00 ORA 


SOPI DI LETRANAN AVISO/ ALERTA: 
DURANTE PROXIMO DIA OF DOS E DIRECCION 
E RILIITIO V H DI 
OLANAN LO TA FOR DI NOORDWEST Y ESAKI 
C UJ AC | A BIO POR 
HASI LAMA POCO BRUTO NA COSTANAN SITUA 
D R| C B = U R NA 
o o o K B T S PARTI ZUID. TA PIDI LANDADUMAN Y USUARI- 
G SE SE- SE. T E DI LAMA EN GENERAL PA TENE CUENTA CU 
ESAKI. 
C N K P | O = S 
- ("viele RIP POTENCIAL DI AWACERO PA PROXIMO 24 ORA: 
VV e Te les E | 1! 1 TE 5 MM; LOCALMENTE ESAKI POR TA DIFE- 
RENTE P 
U DON K L|D REGISTRACION DI TEMPE] . (GRADO CEL- 
SIUS) Y AWACERO (M IMO 24 ORA 
S H A L E Y E (SAM PA SAM 
PRONOSTICO DI TEMPO PA PR O 3 DIANAN: 
e ld ed Eid E. a Bai PARCIALMENTE NUBLA CU UN POSIBLE AWA- 
CERO PASAJERO. 
RABBIT ELEPHANT BIENTO LO TA FOR DI DIRECCION NOORDOOST | 
DUCK CROCODILE TE OOST 


WHALE 
DOLPHIN 
SPIDER 
BUTTERFLY 
SNAKE 
GIRAFFE 


LION 
ZEBRA 
ELY 


Y MODERA TE BASTA FUERTE DEN RAFAGA. 
TEMPERATURA (GRADO CELSIUS) 


MAX / MIN LO TA: 31 / 26 

AVP A EFECTUA OTRO EXITOSO 
EHEMPEL DI COMMON GOOD 


A reparti saco pa tene 
Aruba limpi riba henter e 
ruta di Lighting Parade ! 

Cu un grupo grandi di vol- 
untarionan lider di parti- 


do Mike Eman y su esposa 
Doina 

a reparti saconan pa tene 
Aruba limpi riba e ruta 
di Lighting Parade. Por a 


mira 

caranan nobo den partido 
AVP y su halanan di con- 
seho tambe hopi activo cu 
e 

lider di partido den e ac- 
cion aki, manera Wen- 
drick Cicilia, Giovanni 
Christiaans, 

Clifford Heyliger, Denne- 
rich Kelly y Frits de Palm. 
Locual sin duda a resalta 
ta e acohida grandi cu 
Mike Eman y su esposa 
Doina 

hunto cu e delegacion ta- 
bata tin den e pueblo riba 
e ruta di Lighting Parade. 
Por a 

mira con continuamente 
Mike Eman tabata worde 
brasa cu hopi spontanidad 


saluda cu hopi calor. 

E voluntarionan berde a 
yega den un bus yen na 
haltura di Banco di Caribe 
cu vest 

berde cu e inscripcion 
“Think Common Good, 
e tema di bon comun cu e 
partido 

berde ta enfocando masha 
hopi mes. For di eynan a 
cana cu e lider di partido 
Mike Eman henter e ruta 
di Vondelaan y L. G. Smith 
Boulevard repartiendo 
saconan pa tene Aruba 


limpi y na e mes momento 
saludando e pueblo y 
recibiendo brasanan di 
simpatia y apoyo. Volun- 
tarionan a worde acom- 
panja cu 

pick-up nan cu muscica, 


refresco y e saconan y asi- 
na den un forma hopi pla- 
nea, organisa y structura 
a cumpli cu un proposito 
bunita pa comunidad, 
den espiritu di e BON CO- 
MUN. 

Reina, Princesita, Prins 
y Pancho di Filomena 


College Mavo 2024 


Recientemente Filomena 
College Mavo na San Nico- 
las a eligi su representan- 
tenan di Carnaval 70. 
Publico por a vota on- 
line pa saca esunnan cu 
lo representa e scol den e 
paradanan escolar di 
Carnaval 70. 

Entre otro cada partici- 
pante por a traha un video 
cu su mensahe p'e huben- 
tud di San Nicolas y Aruba 
henter pa Carnaval 2024. 
MC tawata meneer Addon- 
sito y e resultado tawata: 
Princesita: Manon Kraai- 
kamp (klas 1A). 

Reina: Anwizienne Geer- 
man (klas 2C) 

Prins "DEN" y Pancho 
"Ambiente" tawata Keon- 
dre Harrigan y Jaydrick 
Panneflek. 

For di directorado di Filo- 
mena College Mavo, cada 
un a ricibi un regalo y tur 
mucha presente a 


scucha cu e scol lo ta ac- 
tivo participando cu nan 
representantenan den 
Carnaval 71 den 2025. 


a 


(| 

FORTALEZA PA FAMIA 
Scirbi pa Pastor Marcel Balootje. 


HENDE ORGUYOSO Y MALVADO NO 
TIN ENTRADA SERCA DIOS 


Hesus Cristo a bisa, y ta 
para scirbi den Marco 
9:43-48: Si bo man haci 
ta bo trompica, corte kita 
afo, miho bo drenta bida 
mancaron, cu teniendo 
dos mannan bo bay den fi- 
erno, den e candela cu no 
ta paga nunca, caminda 
nan bichi no ta muriy e 
candela no ta paga. 

Si bo pia ta haci bo trom- 


pica , corte kita afo, miho 
bo drenta bida lam,cu te- 
niendo bo dos pianan bo 
wordo tira den fierno,den 
e candela cua no ta paga 
nunca, caminda nan bichi 
no ta muri, y e candela 

no ta paga. 

Si bo wowo haci ta bo 
trompica , sake tira afo, 
miho bo drenta reino di 
Dios, cu un wowo so, cu 


Gradicimento y Invitacion 


Na nomber di esaki famia kier a 
gradici tur esnan cu na un manera of 
otro a duna nos sosten, consuelo y forsa 
durante e tempo dificil cu e fayecimento y 
entiero di nos defunto stima: 


Sra. Isidoria M. Rasmijn-Tromp 
Cariñosamente yama “Chima” 


*15-5-1954 - 29-01-2024 


Un danki na un y tur cu a manda carchi, 
krans, whatsapp, via facebook y 
a haci yamada nan telefonico. 
Un danki special na dokter Singh pa su 
atencion medico na cas. 


Alabez nos kier a invita pa 3 Santo Sacrificio 
di misa na Santa Filomena na Paradera. 


Cual ta tuma lugar: Diahuebs 8 
februari 2024 pa 7'or p.m. 
Diabierna 9 februari 2024 pa 7'or p.m. 
Diamars 13 februari 2024 pa 7'or p,m, 


Boso presencia ta altamente 
aprecia. 


teniendo dos wowo, bo 
wordo tira den candela di 
fierno, caminda nan bichi 
no ta muri, y e candela no 
ta paga. 

Proverbionan capitulo 1 
ta para scirbi: Mi yiu si 
pecadornan tenta bo no 
consenti,mi yiu no anda cu 
nan. No laga bo pia cohe 
nan caminda, pasobra nan 
pia ta corre bay na maldad, 
y nan ta lihe pa drama 
sanger. 

Pone un guarda na mi 
boca, O Señor , tene warda 
na e porta di mi lipnan. No 
inclina mi curason na 
ningun cos malo, practica 
obranan di maldad, hunto 
cu hende cu ta haci mal- 
dad y no laga mi come di 
nan delicatesse nan. 
Participa , apoya, of con- 
senti cu maldad, ta biba 
den mesun caya, tira pie- 
dra sconde man , manda 
hende bay haci malo pa bo, 
of planea maldad, tur ta 
cosnan cu Dios ta rechasa 


completamente, pasobra 
Dios su wowo ta mira tur 
caminda. 


Pasobra esun cu haci malo 
lo ricibi consecuencia di e 
maldad cu e a haci, y esey 
sin distincion di persona.( 
Colosensenan 3:25). 
Asina anto: cada uno di 
nos , lo duna cuenta di su 
mes na Dios.( Romanonan 
14:12). 

Arepentimento pa yega 
na salbacion di alma pa 
medio di Cristo Hesus, ta 
locual tur hende mester 
haci, 


la 10Cuai tur nende per- 
sonalmente mester scohe 
pa haci, pasobra mientras 
cu nos ta na bida, nos tin e 
oportunidad pa drecha 
nos asuntonan cu Dios, 
pero despues cu nos muri 
nada, nada no por wordo 
ahusta mas. 

Un hende por haci oracion 
pa un otro persona, pa e 
sali for di orguyo y mal- 
dad, pero ta e persona mes 
mester humiya su mes di- 
lanti di Dios, y pidi pordon 
pa su picanan y asina kere 
den Cristo Hesus pa e 

por alcansa bida eterna. 
Dios ta odia Orguyo. 

E temor di Señor ta pa 
odia maldad:  Orguyo, 
Arogancia y mal caminda, 
y un boca perverso, mi ta 
odia.( Proverbionan 8:13). 
Ora cu Orguyo ta bini, de- 
shonor tamabe ta bini,ma 
sabiduria ta serca e hu- 
mildenan. ( Proverbionan 
11:2) 


Cada hende cu ta Oguyoso 


“Señor ta mi wardador, mun tin falta di nada 
Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 
Salmo: 23 


su curason ta un aporti- 
nacion pa Señor, sigura- 
mente e lo no keda sin 
castigo.( Proverbionan 
16:5). 

Orguyo ta bini prome cu 
destruccion, y un spirito 
arogante prome cu caida.( 
Proverbionan 16:18). 

Dios no kier herida bo 
Orguyo,Dios kier mata bo 
Orguyo, pasobra Orguyo 
ta un influencia diabolico. 
Ora hende ta halsa nan 
mes, nan ta chercha Dios, y 
haci bofon,ora hende no 
ta respeta Dios, no tin te- 
mor di Dios, conociendo e 
caminda,di berdad y mor- 
al, nan ta desvia comple- 
tamente for di e palabra 
di Dios, y drenta un bida 
di inmoralidad y abomi- 
nacion, esey nos ta yama 
culminacion di Orguyo. 
Dios ta duna oportunidad 
na tur hende pa arepenti, 
pasobra Dios no kier pa 
ningun hende bay perdi , 
pero pa tur yega na cono- 
cemento di Su Palabra. 


Nos ta anuncia fayecimento di: 


Emiterio Croes 


*22-04-1931 - 106-02-2024 
Acto di entiero lo wordo anuncia despues. 

Cu gran dolor y tristeza den nos curason, mas alabez cu inmenso gratitud 
pa su bida y legacia, nos ta anuncia fayecimento di 


Sr. Harold D. Malmberg 
^" 


Sia. e 


Un gran pionero y y visionario di nos industria turistico, cu a contribui 
inmensamente na nos pais a bay sosega na paz. 


Juan 14:1-2: 1%No preocupa of rindi na miedo, pasobra bo a kere den Dios, 
awo confia y kere den Ami tambe. 


2 E Cas di mi Tata tin hopi morada, y ami ta bay pa prepara un 
lugar pa boso.” 


Oportunidad pa condolencia, diahuebs 8 di februari 2024 di 6:00 pm pa 
8:30 pm na Royal Funeral Home Acto di entiero y despedida lo tuma lugar 
na Royal Funeral Home, diabierna 9 di februari 2024 di 9:00 am pa 11:30 
am, sigi pa e ceremonia di despedida 11:30 am pa 12:15 pm. 


Acto di cremacion lo tuma lugar den seno di famia. 


En bez di flor of krans, famia lo prefera un donacion den Harold Malmberg 
su nomber na Centro di Bario Dakota. 


Informacion di Cuenta Bancario: 
* Nomber di beneficiario: Buurt- en Sportvereneging Dakota 
* Banco: Banco di Caribe 
e Number di Cuenta: 80880301 


ORACION DI DIA 


Un feliz dia yena di bendicion, gracia, 
amor y paz di Señor. 


"lo Mi haci loke bo a pidi. Lo Mi duna bo sabiduria 
y poder pa bo por husga entre bon y malo; di tal 
manera cu nunca ningun hende tabata por prome 
cu bo, ni ningun hende lo no por despues di bo”(1 
Reynan 3, 12) 

Rumannan, Señor nos Dios ta duna nos loke nos 
pidi, si ta Su boluntad. 

P'esey ta hopi importante pa nos resa y pidi cu fe. 
Pidi sabiduria mescos cu Salomon. Salomon no a 
pidi rikesa pero pa e por distingui e bon for di e 
malo. Nos hopi biaha ta pidi pero nos mester siña 
pidi. 

Nos mester confia cu Dios ta duna nos na e momen- 
to husto. Señor ta wak hopi mas leu, p'esey no ta tur 
ora nos ta haya loke nos kier, pero mas bien nos ta 
haya loke ta necesario. 

Rumannan ban confia den e plan di Dios. 
Algo ta pasa of un hende ta bay of nos no ta haya 
loke nos kier, paso Dios tin algo miho pa nos. Djis 
confia y yama Dios danki. 

Oracion: Sefior yena mi cu forsa y fe. Laga mi sinti 
Bo amor y presencia. Pa ora mi tin cu pidi y tuma 
decisionnan importante mi haci Bo boluntad. 
Laga mi scucha Bo bos na e momentonan ey. Paso 
Abo sa kico ta e miho decision. Abo semper t'ey pa 
mi y kier e miho pa mi bida. 

Amen. 


Publica serka nos anuncio di fayecimento di bo ser kei E 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
Ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 "x prome cu Noticiero 22 AN 400,20 


Pa mas informashon por tuma contacto cu oficina na 
ZW 585-9500 ofna 741-4554 

Habitantenan a sali yuda dama; 
Homber a bati'e y lastre cu auto 


Savaneta: Diamars den 
careda di 8 or y 45 di ano- 
chi, presencia di polis a 
wordo pidi na un cas na 
Savaneta. Pa motibo cu 
habitantenan lo a "res- 
cata" un dama cu a wordo 
maltrata y su pareha lo a 
trata na pasa auto riba dje. 


Na yegada enberdad po- 
lis a bin topa cu un dama 
herida, na e sitio nan a 
bin compronde cu e dama 
a haya discussion cu su 
casa y esaki a maltrat'e 
seriamente y despues lo 
kier a pasa auto riba. E lo 


a lastr'e. 


E habitantenan cu a scu- 
cha e dama ta grita pa 
auxilio a sali pafo pa yuda 
e dama y e pareha agresor 
a bandona e sitio den su 
Hyundai Getz color di oro. 


Mirando cu e dama a keda 
seriamente maltrata polis 
a pidi pa un ambulance. 
Tambe na e sitio a bin 
compronde cu e homber 
agressor ta un bon cono- 
cido di polis. 


E dama mirando e golpi- 


nan cu e la ricibi a wordo 
hiba Hospitaal pa mas 
atencion medico; unda cu 


slachtofferhulp lo a pre- 
senta tambe na Hospitaal. 
No ta conoci si e dama lo 


bay haci un denuncia ofi- 
cial contra su casa agresor. 


Otro turista herida 
den accidente di utv 


Bushiribana - Diamars 
den oranan di atardi un 
UTV/ATV a bolbe acci- 
denta cu turista, ariba 
e caminda di tera entre 
Bushiribana cu Natural 


Bridge. Esaki tawata mo- 
tibo pa polis y ambulance 
bay e sitio. 

Na yegada a topa cu un 
grupo, y entrenan un 
dama turista cu pa un of 
otro motibo a perde con- 
trola y bay cay. 

Paramediconan cu a yega 
e sitio a prepara e dama 
turista y a hib'e Hospitaal 
unda su compañe lo a bay 
top'e. 

Asina por mira cu e acci- 
dentenan di machine nan 
aki ta keda sosode, un mas 
serio cu otro. 

Tin di e personanan aki 
nunca di nan bida a subi 
un di e machine nan ey, y 
esaki cu tur e consecuen- 
cianan cu e tin cu ne den e 
tera panort ya. 


